Gwipavaz

Gwipavaz zo ur gumun e Bro-Leon, e departamant Penn-ar-Bed, e gwalarn Breizh. Penngêr kanton Gwipavaz eo.
 Douaroniezh 
 War lez ar stêr Elorn emañ Gwipavaz.
 Brezhoneg 
 Ar Brezoneg er Skol 
 1934-1936 : ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne – Ce qu'elle fut, ce qu'elle est, ce qui se fait pour elle et contre elle, p. 265, Kemper, Nouvelles Éditions Bretonnes, 1936.
 Ya d'ar brezhoneg 
 D'an 11 a viz C'hwevrer 2009 e voe votet ar garta Ya d'ar brezhoneg gant Kuzul-kêr ar gumun. Al live 1 a voe roet d'ar gummun.
 Deskadurezh 
 Skolioù divyezhek zo eno abaoe 1995.
 E distro-skol 2024 e oa 97 skoliad enskrivet er c'hlasoù divyezhek (6,7 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek.
 Ardamezioù 
80pxEn glazur e rod dantek gwerzhidet en aour, hebiaet gant div askell en argant, skoret ouzh beg gant teir goudreustell gommek en argant.
Sturienn : audaces fortunat juvas ("d'ar re galonek e vinchoarzh ar chañs").
 Istor 
 Dispac'h Gall 
 Dekred eus ar 26 a viz Du 1790 war al le ret : e penn-kentañ 1791 e voe graet al le ouzh ar Roue, ar vro hag al lezennoù gant ar person, Picrel e anv, hag ur beleg anvet Bernicot ; nac'het e voe gant ar c'hure, Segalen e anvKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pp. 40-41..

 Brezel-bed kentañ 
 Mervel a reas 202 waz eus ar gumun, eleze 3,99% eus he foblañs e 1911, abalamour d'ar brezelMemorial Genweb.
 Eil brezel-bed  
 Implijet e voe an nijva gant al Luftwaffe (aerlu an Trede Reich)ABSA ; bombezet e voe e 1943 gant nijerezioù B-25 eus skouadrennoù Niv. 98 ha 180 eus ar Royal Air ForceImperial War Museum, luc'hskeudenn.
 D'an 10 a viz Eost 1940 e voe damzistrujet un nijerez Ju 88A eus al Luftwaffe pa rankas pradañ gant mall en nijvaPertes Luftwaffe Finistère..
 Nijerezioù an United States Air Force aet d'ar strad e Gwipavaz e 1944 : d'ar 7 a viz Eost ur Stinson L 5 marilhet 42-98992, 14th Liaison Squadron ; d'ar 27 a viz Eost ur P-51F.6 C 6 marilhet 42-103451, 10th PRG, 12nd PRS (lazhet e voe al leviour) ; d'ar 5 a viz Gwenholon : ur B-17F-20-VE anvet "Nobody Getzit", marilhet 43-37949 ha kodet H8-?, 486 Bombing Group, 835 Bombing Squadron gant nav nijour en e vourzh ; daou anezhe a voe tapet gant an Alamaned, lazhet e voe ar re all, pevar anezhe zo douaret er Brittany American Cemetery e Montjoie-Saint-Martin e departamant Manche e Bro-C'hall ; er memes deiz : ur B-17G-75-BO (marilhet 43-37875 ha kodet H8-?, 486 Bombing Group, 835 Bombing Squadron) gant nav nijour en e vourzh ; daou anezhe a voe tapet gant an Alamaned, lazhet e voe ar re all, douaret int er Brittany American Cemetery e Montjoie-Saint-MartinPertes USAAF Finistère.

 Enoret eo bet Gwipavaz gant Kroaz ar Brezel 1939-1945.
 Monumantoù ha traoù heverk 

 Iliz katolik Sant Pêr ha Sant-Paol (1952-1955) gant ur porched savet e 1563.
 Chapel Itron-Varia ar Reun.

 Chapel Sant Eozen.

 Kalvar kizellet gant Yann Larc'hanteg (1883).
 Maner ar Vizag.

 Bez ar C'hommonwealth e bered ar gumun 
 Bro Niver a soudarded24px Rouantelezh-Unanet1 Hollad1
Soudard en tirlu e oa. Mervel a reas e miz Even 1940, e-pad an Eil Brezel BedCommonwealth War Graves Commission .

 Dezougen 
 Aerborzh Brest-Breizh, bet savet diwar an nijva milourel krouet e 1917 war blateiz Lanruz.
 Emdroadur ar boblañs abaoe 1962 

 Tud 
Tud marvet eno
1946 : Yann-Loeiz Rozeg, skrivagner brezhonek.

 Ardamezeg ar familhoù 
80pxLe Mercier Aotrounez Beaurepos he Keroman.

Diskouezadegoù e 1534 ha 538, e Lambezelleg.

- Pierre, reizher ouzh Kambr ar C'hontoù Breizh, e 1632. Marvet e-kerzh e oa en karg.
Aotrounez Beaurepos ha KeromanEn glazur e gebrenn en argant, heuliet ouzh kab gant div c'hregilhenn ivez en argant, hag ouzh beg gant ur c'hloc'h en aour bazoulet en sabel

 Gevelliñ 

 Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

 Liammoù diavaez 
 Lec'hienn ofisiel
  Gwipavaz war lec'hienn Geobreizh
Notennoù

Rummad:Kumunioù Penn-ar-Bed
Rummad:Kumunioù Bro-Leon
Rummad:Monumantoù brezhonek d'an dud lazhet er brezel
Rummad:Ar Brezoneg er Skol
Rummad:Bezioù-brezel ar C'hommonwealth e Penn-ar-Bed
Rummad:Nijvaoù al Luftwaffe e Breizh
Rummad:Nijerezioù alaman aet d'ar strad e Breizh e-pad an Eil brezel-bed
Rummad:Nijerezioù SUA aet d'ar strad e Breizh e-pad an Eil brezel-bed
Rummad:Bombezadegoù ar Re Gevredet e Breizh e-pad an Eil brezel-bed